PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/KV/1/1/181	Bratislava  15. august 2003

	Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom na základe návrhu podnikateľov Pivovar Šariš, akciová spoločnosť, Pivovarská 9, 082 21 Veľký Šariš a Master Trade, s. r. o., Vajanského 17, 902 01 Pezinok  podľa § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona          č. 465/2002 Z. z. vo veci rozhodnutia podľa § 6 ods. 5 tohto zákona  o tom, že  ich činnosti a konania, ktoré tvoria  obsah ústnej dohody o  spolupráci   v súvislosti so zmenami distribučného systému  podnikateľa Pivovar Šariš akciová spoločnosť, Pivovarská 9, 082 21 Veľký Šariš,  nie sú v rozpore s § 4 a 5  alebo  že ich dohoda obmedzujúca súťaž nie je v rozpore s odsekom 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení  zákona č. 465/2002 Z. z.  takto

rozhodol:

podľa § 6 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. činnosti a konania, ktoré tvoria  obsah ústnej dohody o  spolupráci   v súvislosti so zmenami distribučného systému  podnikateľa Pivovar Šariš akciová spoločnosť, 082 21 Veľký Šariš  uzatvorenej medzi podnikateľom Pivovar Šariš, akciová spoločnosť, Pivovarská 9, 082 21 Veľký Šariš a podnikateľom  Master Trade, s. r. o., Vajanského 17, 902 01 Pezinok  nie sú v rozpore s § 4 a 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona     č. 465/2002 Z. z. 

Odôvodnenie:

	Podnikatelia Pivovar Šariš, akciová spoločnosť, Pivovarská 9, 082 21 Veľký Šariš (ďalej len „Pivovar Šariš, akciová spoločnosť“) a Master Trade , s. r. o., Vajanského 17, 902 01 Pezinok  (ďalej len „Master Trade, s. r. o.“), obidvaja zastúpení  JUDr. Petrom  Stavrovským, advokátom, Advokátska kancelária ČERNEJOVÁ & HRBEK, 811 05 Bratislava, listom zo dňa 19. 03. 2003 podali na Protimonopolný úrad Slovenskej republiky, odbor dohôd obmedzujúcich súťaž (ďalej len „úrad“) návrh na vydanie rozhodnutia podľa § 6 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov znení zákona č. 465/2002 Z. z. (ďalej len „zákon“) o tom, že  ich činnosti a konania, ktoré tvoria  obsah ústnej dohody o  spolupráci   v rámci zmeny distribučného systému  podnikateľa Pivovar Šariš, akciová spoločnosť,   nie sú v rozpore s § 4  a 5 zákona.

	Na základe tohto návrhu dňa 19.03.2003 začalo správne konanie podľa § 25 ods. 1 zákona vo veci vydania rozhodnutia podľa § 6 ods. 5 zákona. Účastníkmi správneho konania podľa § 25 ods. 3 zákona sú podnikateľ Pivovar Šariš, akciová spoločnosť a podnikateľ Master Trade, s. r. o.

	Listom č. 2870/PMÚ SR/2003 zo dňa 15.05.2003 úrad žiadal doplniť podklady                 a informácie potrebné na vydanie rozhodnutia. Požadované podklady boli úradu predložené listom ev. číslo 3144 zo dňa 26.05.2003 a listom ev. č. 3365 zo dňa 02.06.2003.

	Pivovar Šariš, akciová spoločnosť je podľa výpisu z Obchodného registra Okresného súdu Prešov, Oddiel: Sa, Vložka číslo: 41/P akciovou spoločnosťou založenou zakladateľskou zmluvou zo dňa 04.02.1992, ktorej   predmetom  činnosti je predovšetkým výroba piva, sladu a nealkoholických nápojov, obchodná činnosť a distribúcia piva, obchodná činnosť  s reklamným tovarom, sprostredkovanie  obchodu a služieb, reklamná  činnosť, vydavateľská činnosť, leasing spojený s financovaním a ďalšie. 

	Master Trade, s. r. o.  je podľa  výpisu z Obchodného registra Okresného súdu Bratislava I, Oddiel: Sro, Vložka číslo: 27244/B spoločnosť s ručením obmedzeným, založená spoločenskou zmluvou zo dňa 11.07.2002, ktorej predmetom činnosti  je kúpa tovaru za účelom jeho predaja konečnému spotrebiteľovi v rozsahu voľnej živnosti (maloobchod), kúpa tovaru za účelom jeho predaja iným prevádzkovateľom živnosti v rozsahu voľnej živnosti  (veľkoobchod), sprostredkovateľská činnosť v oblasti obchodu, služieb a výroby  v rozsahu voľnej živnosti, prieskum trhu, leasingová činnosť, marketing, pohostinská činnosť  a ďalšie.

	Podľa predložených podkladov a vyjadrení účastníkov konania nový model distribúcie  piva zavádzaný Pivovarom Šariš, akciová spoločnosť zahŕňa nasledujúce opatrenia:
-	..................................................................................................................................................	..................................................................................................................................................	...........................................................................................,
-	..................................................................................................................................................	..................................................................................................................................................	..................................................................................................................................................	.............................................................................,
-	tento proces   nevylučuje uzatvorenie zmluvy  aj s novými distribútormi,
- 	súčasný aj budúci zmluvný vzťah  medzi pivovarom  a distribútormi je daný  	ustanoveniami Zmluvy o distribúcii tovaru, 	................................................................................, pričom v rámci  týchto zmluvných 	vzťahov  sú  s jednotlivými 	ditribútormi...............................................................................................................................	..................

-	v zmysle Zmluvy o distribúcii tovaru ide o 	..................................................................................................................................................	..................................................................................................................................................	.................................................

	V rámci  takto vymedzeného  nového modelu distribúcie  boli úradu v zmysle návrhu zároveň predložené  základné znaky spolupráce Pivovaru Šariš, akciová spoločnosť s podnikateľom  Master Trade, s. r. o., ako jedným z distribútorov.  Tieto zahŕňajú písomné ,ako aj  ústne dohodnuté pravidlá spolupráce: 

1.	podnikateľ Master Trade, s. r. o. bude uskutočňovať 	..................................................................................................................................................	..................................................................................................................................................	.....................................................................za podmienok stanovených  v zmysle Zmluvy 	o distribúcii tovaru,

2.	..................................................................................................................................................	..................................................................................................................................................	..................................................................................................................................................	.........................................................................,

3.	..................................................................................................................................................	..................................................................................................................................................	..................................................................................................................................................	..................................................................................................................................................	.....................................................................................,

4.	..................................................................................................................................................	..................................................................................................................................................	..................................................................................................................................................	..................................................................................................................................................	................................................................................., pričom nebudú   dotknuté záujmy 	ostatných   zmluvných 	distribútorov na zvyšovaní  objemov  distribuovaného 	piva,

5.	dohoda  nemá vplyv na nezávislé rozhodovanie  Pivovaru Šariš, akciová spoločnosť 	v rámci plnenia zmluvných povinností voči ostatným  zmluvným distribútorom.  

 	Takto vymedzený rámec činností a konaní, ktoré tvoria obsah ústnej dohody   podnikateľa Pivovar Šariš, akciová spoločnosť a podnikateľa Master Trade, s. r. o.   bol predmetom posúdenia úradom  v zmysle § 6 ods. 5 zákona – tzv. negatívny atest.
 
	Pri posudzovaní vyššie uvedených  foriem spolupráce  z hľadiska ustanovení § 4  a 5 zákona, vychádzal  úrad z princípu, že obmedzením hospodárskej súťaže je každé dohodnuté obmedzenie voľnosti konania účastníkov trhu. Dohodou podnikateľov je každý súhlasný prejav vôle strán, ktorý obmedzuje alebo je spôsobilý obmedziť zmluvnú voľnosť strán tým, že založí, zmení alebo zruší ich práva a záväzky.

	V zmysle § 4 ods. 1 zákona dohoda a zosúladený postup podnikateľov, ako aj rozhodnutie združenia podnikateľov, ktoré majú za cieľ alebo môžu mať za následok obmedzovanie súťaže, sú zakázané, ak zákon neustanovuje inak.

	Podľa § 4 ods. 2 písm. a) zákona je dohodou podnikateľov každý ústny alebo písomný súhlasný prejav vôle jej účastníkov, ako aj iný súhlasný prejav vôle vyvodený z ich konania.

	Podľa § 4 ods. 3 zákona je zakázaná najmä dohoda obmedzujúca súťaž, ktorá obsahuje:

a)	priame alebo nepriame určenie cien tovaru alebo iných obchodných podmienok;
b)	záväzok obmedzenia alebo kontroly výroby, odbytu, technického rozvoja alebo 	investícií;
c)	rozdelenie trhov alebo zdrojov zásobovania;
d)	záväzok účastníkov dohody, že voči jednotlivým podnikateľom budú pri zhodnom 	alebo porovnateľnom plnení uplatňovať rozdielne podmienky, ktorými sú alebo môžu 	byť títo znevýhodňovaní v súťaži;
e)	podmienenie uzatvárania zmlúv tak, aby zmluvné strany prijali ďalšie záväzky, ktoré 	svojou povahou alebo podľa obchodných zvyklostí nesúvisia s predmetom zmlúv;
f)	znaky koluzívneho správania, v dôsledku ktorého podnikatelia koordinujú svoje 	správanie najmä v procese verejného obstarávania.

Úrad sa zameral na posúdenie, či predmetná dohoda je dohodou obmedzujúcou hospodársku súťaž,  t.j., či obsahuje dojednania, ktoré sú podľa § 4 zákona zakázané.

	Tovarový relevantný trh, na ktorom by sa možné protisúťažné účinky dohody mohli prejaviť  úrad vymedzil  ako trh  distribúcie piva  t. j. predaj   piva medzi dodávateľom a distribútorom za účelom ďalšieho predaja   maloobchodníkom. 

	Z hľadiska geografického  úrad vymedzil  relevantný trh  územím Slovenskej republiky, nakoľko na celom tomto trhu  existujú dostatočne homogénne podmienky.

	 Predmetná dohoda je dohodou vertikálneho charakteru. Pivovar Šariš, akciová spoločnosť pôsobí na relevantnom trhu výroby a predaja piva, pričom pivá jednotlivých značiek  vyrábaných, resp. dovážaných  týmto pivovarom  a ostatnými pivovarmi v rámci  SR   predstavujú z hľadiska vysokého stupňa zastupiteľnosti  pre spotrebiteľa   jeden tovarový trh.  Podiel Pivovaru Šariš, akciová spoločnosť  na tomto trhu   predstavuje  24 %.  Súťažné podmienky na tomto trhu sa vyznačujú vysokou intenzitou konkurenčných aktivít.  

Podnikateľ Master Trade, s. r. o. pôsobí na trhu distribúcie piva od  výrobcu k maloobchodným predajcom   (maloobchod alebo zariadenia s priamou konzumáciou piva ako sú hotely, reštaurácie, kaviarne a pod.), pričom z hľadiska predmetného konania nie je potrebné samostatné vymedzenie týchto trhov. Na tomto trhu pôsobí veľký počet distribútorov, ktorí spravidla  distribujú pivo viacerých výrobcov piva, líšia sa svojou veľkosťou,  rozsahom ponúkaného sortimentu,  rozlohou oblasti  pôsobenia a pod.  

Nakoľko základné charakteristiky spolupráce, t. j. dohody medzi Pivovarom Šariš, akciová spoločnosť a Master Trade, s. r. o. v rámci nového modelu distribučného systému Pivovaru Šariš, akciová spoločnosť nemajú písomnú, ale len ústnu podobu, úrad pri ich posudzovaní z hľadiska možného rozporu s § 4 a 5 zákona vychádzal výhradne z deklarovaného obsahu predmetnej ústnej dohody, tak ako ho predložili účastníci konania a je súčasťou spisového materiálu.

Na základe zhodnotenia deklarovaného  obsahu ústnej dohody o spolupráci medzi    Pivovarom Šariš, akciová spoločnosť a Master Trade, s. r. o. v rámci zmeny distribučného systému  podnikateľa Pivovar Šariš akciová spoločnosť úrad dospel k záveru, že  z nej vyplývajúce činnosti  a konania nie sú v rozpore s § 4 a 5 zákona.

Na základe uvedených skutočností úrad rozhodol tak, ako je uvedené vo výrokovej časti  tohto rozhodnutia.

Poučenie:

Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.   proti tomuto rozhodnutiu možno podať  rozklad Rade úradu prostredníctvom odboru dohôd obmedzujúcich súťaž do 15 dní  odo dňa doručenia rozhodnutia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok.

                                                                             	
							Ing. Ján Šufliarsky
                                                          		  riaditeľ odboru dohôd obmedzujúcich súťaž 

Rozhodnutie sa doručí:

JUDr. Peter  Stavrovský advokát, Advokátska kancelária ČERNEJOVÁ & HRBEK, 
811 05 Bratislava